Държавен вестник, бр. 69, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  69
18.1. Работата с игли, скалпели и други ос­
три/режещи инструменти е свързана с голяма 
вероятност от предаване на човешкия имуно­
дефицитен вирус (HIV), вирусите на хепатити 
типове В и С и  други патогени. 
18.1.1. Най-голям е рискът при перкутанна 
инокулация на кръв или други телесни течно­
сти, по-малък е рискът при контакт с кръв на 
лигавици и увредена кожа. 
18.2. Употребата на остри/режещи предмети 
се ограничава винаги, когато това е възможно. 
18.3. Осигуряват се условия за предотвратя­
ване на наранявания по време на почистването 
на инструментите за многократна употреба, 
както и при обезвреждането на инструменти 
за еднократна употреба. 
18.3.1. За целта пособията се обезвреждат на 
място веднага след тяхното използване и/или 
се отстраняват в подходящ контейнер.
18.3.2. Острите предмети не се предават 
директно от ръка в ръка и боравенето с тях се 
свежда до минимум (Категория ІВ). 
18.3.3. Осигуряват се подходящи работни 
повърхности, вкл. табли, манипулационни 
колички и др.
19. Безопасна инжекционна практика:
19.1. Безопасна инжекция е тази, която не 
уврежда реципиента, не излага извършващия 
манипулацията на риск и използваният мате­
риал се обезврежда така, че да няма отпадъци, 
които да са опасни за обществото. 
19.2. За предпазване на пациентите от ин­
фекции при инжектиране е необходимо:
а) свеждане до възможния минимум на 
инжекционните манипулации;
б) използване на стерилни игли и спринцовки;
в) използване на игли и спринцовки за ед­
нократна употреба, по възможност използване 
на самоблокиращи се игли и спринцовки;
г) предотвратяване контаминирането на 
използваните лекарствени продукти;
д) спазване на изискванията за безопасно 
обезвреждане на използваните остри режещи 
предмети.
19.3. Употребените игли не се отделят от 
спринцовките ръчно, иглите не се чупят и не 
се поставят обратно в предпазната капачка с 
две ръце (т.е. не се разрешава т.нар. „закапач­
ване“) (Категория ІБ). 
19.4. В случаите, когато се налага поставя­
нето на капачката на иглата, е задължително 
спазването на техниката за поставяне с една 
ръка или използването на друг инструмент за 
придържане.
19.5. За намаляване на риска от убождания 
се препоръчва:
а) използване на модифицирани приспосо­
бления за безопасност на инжекциите;
б) боравене с различни медицински пособия 
по безопасен начин;
в) спазване на бариерните мерки, по-специ­
ално употребата на ръкавици и предпазване на 
лигавиците с маски, защитни очила и шлемове 
за лицето. 
Носенето на ръкавици не предотвратява 
убождането, но намалява обема кръв, който 
навлиза в кожата при убождане с остър предмет.
19.6. За отстраняване на използваните игли и 
спринцовки за еднократна употреба се използ­
ват контейнери, които отговарят на следните 
изисквания: да са за еднократна употреба, с 
твърди непробиваеми стени и добре затварящ 
се капак, без да има възможност за течове, 
да не позволяват достъп до съдържанието им, 
при възможност да са снабдени с устройство 
за отстраняване на иглите. 
19.6.1. Контейнерите се маркират със сим­
вола „Опасни медицински отпадъци“.
19.6.2. Контейнерите за отстраняване на 
остри/режещи инструменти за многократна 
употреба трябва да отговарят на част от горе­
посочените изисквания (да са с непробиваеми 
стени, добре затварящ се капак, без възможност 
за изтичане). Препоръчително е да са от метал 
(устойчив на корозия) или пластмаса с висока 
плътност, да могат да се затварят добре при 
транспортиране на инструментите за обеззара­
зяване в ЦССМ.
19.6.3. И двата вида контейнера не бива да 
се пълнят повече от 3/4 от обема им (Кате­
гория ІV).
19.6.4. Запълнените контейнера, подлежащи 
на обезвреждане, трябва да са добре затворени 
и да се съхраняват на недостъпно за посе­
тители/придружаващи лица (особено деца) 
място, преди да се транспортират до мястото 
за обезвреждане.
20. Допълнителни (специфични) предпазни 
мерки. 
20.1. Допълнителните (специфични) пред­
пазни мерки се прилагат винаги успоредно със 
стандартните предпазни мерки при пациенти с 
диагностицирана  или съмнителна инфекция, при 
която за прекъсване пътя на разпространение 
са необходими освен стандартните предпазни 
мерки и допълнителни изолационни или други 
бариерни мерки. 
20.2. Допълнителните предпазни мерки се 
прилагат при инфекции, предавани по аерогенен 
път, по въздушно-капков път и чрез контакт. 
Комбинации от отделните видове допълнителни 
предпазни мерки се прилагат при инфекции с 
няколко различни пътища на предаване.
20.3. Допълнителни предпазни мерки при 
инфекции, предавани чрез контакт. 
20.3.1. С тези мерки се цели прекъсване 
разпространението на ВБИ, предавани чрез 
пряк или непряк контакт: чревни инфекции, 
кожни инфекции с лезии, както и колонизация 
с множествено-резистентни към антибиотици 
причинители (табл. 6).